gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3756, del 24-05-2000 (2000/3865)

Informació pública de la proposta de programa per al desenvolupament de l'actuació integrada de la unitat d'execució número 10.
-------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3865


Organisme emissor
:   Ajuntament de Pilar de la Horadada

Tipus de document
:   Anunci

Informació pública de la proposta de programa per al desenvolupament de l'actuació integrada de la unitat d'execució número 10. [2000/M3865]
  
L'alcalde president, mitjançant la Resolució de 28 d'abril de 2000, va resoldre sotmetre a informació pública, pel termini de 20 dies hàbils, mitjançant la publicació en el Diari Oficial de la Generalitat Valenciana (DOGV), i en un diari d'informació general editat a la Comunitat Valenciana, la proposta de programa per al desenvolupament de l'actuació integrada de la unitat d'execució número 10, promogut per l'Agrupació d'Interés Urbanístic de la Unitat d'Execució número 10 del Pla General d'Ordenació Urbana de Pilar de la Horadada.
  
De conformitat amb el que disposen els articles 45, 46 i 50 de la Llei 6/1994, de 15 de novembre, Reguladora de l'Activitat Urbanística, durant el termini esmentat, a partir del dia següent de la publicació en el DOGV, es podrà consultar l'expedient en l'Àrea d'Urbanisme, formular al·legacions i proposar alternatives tècniques a la presentada. Aquest termini quedarà prorrogat per 20 dies addicionals si durant els 10 primers d'informació pública alguna persona es comprometera a aportar una alternativa tècnica substancialment distinta a la inicial i prestara caució suficient.
  
En els cinc dies següents a la finalització del termini anterior podran presentar-se proposicions juridicoeconòmiques. L'acte d'obertura de pliques tindrà lloc en el següent dia hàbil a la conclusió del termini per a presentar-les. Totes les actuacions podran ser objecte de consulta i al·legacions pels interessats durant els 10 dies següents al d'obertura de pliques.
Diari Oficial de la Generalitat Valenciana


Sumari del DOGV 3777, del 22-06-2000 (2000/4509)

Informació pública de la pèrdua de l'original de les cartes de pagament de les fiances núm. 4835Q33156 i 4691V01613.
--------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2000/4509


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de les cartes de pagament de les fiances núm. 4891A52514 i 4691V01613. [2000/X4509]
  
A causa de la pèrdua de l'original de les cartes de pagament de la fiança núm. 9610I84490 i 2862T81641, per imports de 358.758 i 27.204 pessetes, respectivament, a nom del senyor Evaristo Bofi Pellicer, a favor de la Conselleria d'Indústria i Comerç.
  
En compliment del que estableix l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:
  
Fer pública la pèrdua de les cartes de pagament original indicades i prevenir la persona en poder de la qual es troben que les presente en la Tresoreria dels serveis territorials de la Conselleria d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produeix cap reclamació.
Diari Oficial de la Generalitat Valenciana


Sumari del DOGV 3865, del 26-10-2000 (2000/8525)

ACORD de 17 d'octubre de 2000, del Govern Valencià, pel qual es nomena auditor de Parc Temàtic d'Alacant, SA, per a l'exercici 2000.
------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8525


Organisme emissor
:   Parc Tematic d'Alacant, SA

Tipus de document
:   Acord

ACORD de 17 d'octubre de 2000, del Govern Valencià, pel qual es nomena auditor de Parc Temàtic d'Alacant, SA, per a l'exercici 2000. [2000/X8525]
  
El Govern Valencià, en la reunió del dia 17 d'octubre de 2000, adoptà l'acord següent:
  
El Govern Valencià, reunit a València el dia 17 d'octubre de 2000, com a Junta Universal d'Accionistes de Parc Temàtic d'Alacant, SA, accepta els punts següents com a ordre del dia de la reunió:
  
1r. Nomenament com auditora de Parc Temàtic d'Alacant, SA, per a l'exercici 2000, de l'entitat KPMG Auditores, SL.
  
2n. Autorització al president del Consell d'Administració per a la protocol·lització i inscripció de l'acord.
  
En tractar-se d'una empresa pública de la Generalitat Valenciana i ser aquesta l'únic soci, es troben presents tots els accionistes de la societat.
  
El Govern Valencià, després de la deliberació oportuna i en no haver-hi intervencions de les quals se sol·licita la constància, en qualitat de Junta Universal d'Accionistes de Parc Temàtic d'Alacant, SA, a la vista de la resolució de l'expedient instruït per a la contractació dels serveis de col·laboració en treballs d'auditoria amb la Intervenció General de la Generalitat Valenciana, dictada pel conseller d'Economia i Hisenda el 27 de setembre de 1999,
  
ACORDA
  
Primer
  
Nomenar auditora de Parc Temàtic d'Alacant, SA, per a l'exercici 2000, l'entitat KPMG Auditores, SL, inscrita en el Registre Oficial d'Auditors de Comptes (ROAC) amb el número S0702, i inscrita en el Registre Mercantil de Madrid l'11 de març de 1997, tom 11.961, foli 84, full M-188.007, inscripció 1a, CIF número G33582666, i domicili en el Paseo de la Castellana, 95, de Madrid.
  
Segon
  
Autoritzar el president del Consell d'Administració per a la realització de tots els actes necessaris per a l'execució de l'anterior punt de l'ordre del dia, atorgant per a això, si és el cas, les escriptures públiques corresponents i instant-ne la inscripció en el Registre Mercantil.
  
No havent-s'hi debatut més assumptes que els consignats en l'ordre del dia, s'aprova la present acta de la Junta Universal d'Accionistes de Parc Temàtic d'Alacant, SA.
  
El present acord serà publicat en el Diari Oficial de la Generalitat Valenciana.
  
València, 17 d'octubre de 2000
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3801, del 26-07-2000 (2000/5918)

Ressenya de la Resolució de 30 de març de 2000, del conseller d'Obres Públiques, Urbanisme i Transports, per la qual s'emet informe favorable, respecte a les zones verdes afectades, de la modificació núm. 12, àrea homogènia 37 del Pla General d'Ontinyent, i aprova definitivament la modificació núm. 12, àrea homogènia 37 del Pla General d'Ontinyent.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3801

Data del DOGV
:   26-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5918


Data del document
:   12-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Ontinyent
    * pla d'urbanisme

Ressenya de la Resolució de 30 de març de 2000, del conseller d'Obres Públiques, Urbanisme i Transports, per la qual s'emet informe favorable, respecte a les zones verdes afectades, de la modificació núm. 12, àrea homogènia 37 del Pla General d'Ontinyent, i aprova definitivament la modificació núm. 12, àrea homogènia 37 del Pla General d'Ontinyent. [2000/X5918]
  
D'acord amb l'article 59.4b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de la Resolució de 30 de març de 2000, del conseller d'Obres Públiques, Urbanisme i Transports, la qual s'ha publicat amb les normes urbanístiques aprovades en el Butlletí Oficial de la Província de València número 161, de 8 de juliol de 2000.
Diari Oficial de la Generalitat Valenciana


Sumari del DOGV 3899, del 18-12-2000 (2000/10035)

Notificació de la Resolució de la secretària general de la Conselleria d'Economia, Hisenda i Ocupació, del dia 6 de novembre de 2000, per la qual s'incoa l'expedient disciplinari número 2/2000.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/10092


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la Resolució de la secretària general de la Conselleria d'Economia, Hisenda i Ocupació, del dia 6 de novembre de 2000, per la qual s'incoa l'expedient disciplinari número 2/2000. [2000/M10114]
  
Com que no s'ha pogut realitzar la notificació personal a l'interessat de l'acte administratiu que s'indica tot seguit, se'n publica un extracte en el Diari Oficial de la Generalitat Valenciana, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
L'interessat podrà comparéixer, en el termini de 10 dies comptadors des de l'endemà de la publicació d'aquest anunci, en el Servei de Gestió Administrativa d'Ocupació, de la Conselleria d'Economia, Hisenda i Ocupació, situat al carrer de Navarro Reverter, número 2, planta 7ª, de la ciutat de València, en horari d'oficina, per tenir coneixement íntegre de l'acte i presentar les al·legacions que crega pertinents.
  
Expedient número 2/2000
  
Interessat: Salvador Hervás Ruiz
  
Última adreça coneguda: carrer del Palleter, número 26, 46233 Paterna
  
Resolució de la secretària general de la Conselleria d'Economia, Hisenda i Ocupació, del dia 6 de novembre de 2000, per la qual s'incoa expedient disciplinari a S. H. R., de conformitat amb allò establit en el Reial Decret 33/1986, de 10 de gener, pel qual s'aprova el Reglament de Règim Disciplinari dels Funcionaris de l'Administració de l'Estat.
Diari Oficial de la Generalitat Valenciana


Sumari del DOGV 3685, del 10-02-2000 (2000/966)

RESOLUCIÓ de 28 de gener de 2000, de la Direcció General de Funció Pública, per la qual es fa pública la llista provisional d’admesos i exclosos en els cursos de promoció interna i d’adaptació de la relació jurídica del personal inclòs en el Pla d’Ocupació del Sector del Menor.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3685

Data del DOGV
:   10-02-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/966


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 28 de gener de 2000, de la Direcció General de Funció Pública, per la qual es fa pública la llista provisional d'admesos i exclosos en els cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor. [2000/X966]
  
D'acord amb la base quarta de l'Ordre d'11 de novembre de 1999, de la Conselleria de Justícia i Administracions Públiques, per la qual es disposa la primera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor, publicada en el Diari Oficial de la Generalitat Valenciana núm. 3660, de 5 de gener de 2000, resolc:
  
Primer
  
Publicar la llista provisional d'admesos i exclosos a la realització dels cursos i proves selectives, que es relacionen en l'annex I i II de la present resolució, amb expressió dels motius de la seua no admissió, si fa el cas, i del procés que els correspon, d'acord amb la base 2.2 del Pla d'Ocupació.
  
Segon
  
Els aspirants disposen d'un termini de deu dies, comptats a partir de l'endemà de la publicació d'aquesta resolució en el Diari Oficial de la Generalitat Valenciana, per a esmenar els errors que hagen motivat la seua no-admissió o presentar les al·legacions que consideren convenients, de conformitat amb l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
Tercer
  
A la sol·licitud d'esmena d'errors s'haurà d'acompanyar els documents preceptius no presentats junt amb la sol·licitud i es presentaran al Registre General de Documents de la Conselleria de Justícia i Administracions Públiques, c/ del Miquelet, 5, 46197 València, o a les oficines públiques a què es refereix l'article 38.4 de la Llei 30/1992, de 26 de novembre.
Diari Oficial de la Generalitat Valenciana


Sumari del DOGV 3799, del 24-07-2000 (2000/6067)

Citació per a notificacions.
----------------------------

### Dades del document

Número de DOGV
:   3799

Data del DOGV
:   24-07-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6067


Organisme emissor
:   Agència Estatal d'Administració Tributària. Delegació de Toledo

Tipus de document
:   Anunci

Citació per a notificacions. [2000/6067]
  
Com que no ha sigut possible realitzar la notificació a l'interessat o al seu representant per causes no imputables a l'administració tributària, i intentada aquesta per dues vegades, en compliment del que estableix l'article 105.6 de la Llei General Tributària (redacció per Llei 66/1997), se cita a l'interessat o al seu representant per a ser notificat per compareixença en la seu d'aquesta Dependència Provincial de Recaptació, a Toledo, al carrer Alfonso X el Savi, número 1. En el cas de no comparéixer en el termini de 10 dies, comptadors des de l'endemà del venciment d'aquest termini, d'acord amb el que estableix l'article 103.3 del RGR (Reial Decret 1.684/1999, de 20 de desembre), en els següents termes: que no havent sigut satisfet el deute de referència en el termini d'ingrés en període voluntari en virtut del que estableix l'article 127 de la Llei General Tributària, l'òrgan competent ha acordat:
  
«Fent ús de les facultats que em confereixen els articles 100 i 106 del Reglament General de Recaptació, es liquida el recàrrec de constrenyiment pel 20% de l'import del deute pendent i es dicta providència de constrenyiment perquè es procedesca executivament contra el patrimoni i garanties del deutor, en cas de no produir-se l'ingrés en els terminis assenyalats en l'article 108 de l'esmentat Reglament.»
  
I, a més a més, es comunica que s'entendran per notificades totes les successives diligències fins que finalitza la substanciació del procediment, sense perjudici del dret que té a comparéixer.
Diari Oficial de la Generalitat Valenciana


Sumari del DOGV 3900, del 19-12-2000 (2000/9727)

RESOLUCIÓ de 21 de novembre de 2000, de la Universitat de València, per la qual es nomena, en virtut de concurs, el senyor José Santaemilia Ruiz professor titular d'universitat de l'àrea de coneixement de Filologia Anglesa.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3900

Data del DOGV
:   19-12-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/9727


Organisme emissor
:   Universitat de València

Tipus de document
:   Resolució

RESOLUCIÓ de 21 de novembre de 2000, de la Universitat de València, per la qual es nomena, en virtut de concurs, el senyor José Santaemilia Ruiz professor titular d'universitat de l'àrea de coneixement de Filologia Anglesa. [2000/F9727]
  
D'acord amb la proposta formulada per la comissió constituïda per a jutjar el concurs convocat per la Resolució de la Universitat de València de 12 de gener de 2000 (BOE de 4 de febrer de 2000) per a la provisió de la plaça de professor titular d'universitat (concurs número 56/2000), i tenint en compte que el concursant proposat compleix els requisits establerts en l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar el senyor José Santaemilia Ruiz professor titular d'universitat de l'àrea de coneixement de Filologia Anglesa, adscrita al Departament de Filologia Anglesa i Alemanya.
  
València, 21 de novembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3812, del 10-08-2000 (2000/6649)

Informació pública de la modificació puntual de la unitat d'execució A8(2) a la platja de Chilches.
---------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6649


Organisme emissor
:   Ajuntament de Xilxes

Tipus de document
:   Anunci

Informació pública de la modificació puntual de la unitat d'execució A8(2) a la platja de Chilches. [2000/F6649]
  
El Ple d'aquest ajuntament, en la sessió ordinària corresponent al passat dia 29 de juny de 2000, va adoptar l'acord (número de referència 96/2000) de sotmetre a informació pública, per un període d'un mes comptat a partir de la publicació de l'anunci en el Diari Oficial de la Generalitat Valenciana, la moció de l'Alcaldia sobre la modificació puntual de les normes subsidiàries municipals de Chilches (unitat d'execució A-8(2) a la platja de Chilches), i sol·licitar l'informe previ del Servei Territorial d'Urbanisme de la Conselleria d'Obres Públiques, Urbanisme i Transports.
  
Cosa que es fa pública perquè durant el període de temps esmentat es puga consultar el projecte i presentar-hi reclamacions a les oficines de l'ajuntament, en hores d'atenció al públic.
Diari Oficial de la Generalitat Valenciana


Sumari del DOGV 3765, del 06-06-2000 (2000/3893)

Expedient número 25/2000. Adjudicació de la contractació de divers material bibliogràfic del treball literari a València durant els segles XVI, XVII i XVIII amb destinació a la Biblioteca Valenciana.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3765

Data del DOGV
:   06-06-2000

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2000/3893


Data del document
:   09-05-2000

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * adjudicació de contracte administratiu
    * contracte de subministraments
    * document

Expedient número 25/2000. Adjudicació de la contractació de divers material bibliogràfic del treball literari a València durant els segles XVI, XVII i XVIII amb destinació a la Biblioteca Valenciana. [2000/X3893]
  
1. Entitat adjudicadora
  
a) Organisme: Conselleria de Cultura, Educació i Ciència.
  
b) Dependència que tramita l'expedient: Direcció General de Règim Econòmic, Servei de Contractació d'Inversions
  
c) Número d'expedient: 25/2000
  
2. Objecte del contracte
  
a) Tipus de contracte: subministrament
  
b) Descripció de l'objecte: adquisició de divers material bibliogràfic del treball literari a València durant els segles XVI, XVII i XVIII.
  
c) Lots: no hi ha lots
  
d) Publicació:
  
3. Tramitació, procediment i forma d'adjudicació
  
a) Tramitació: ordinària
  
b) Procediment: negociat
  
c) Forma d'adjudicació: procediment negociat
  
4. Pressupost de licitació
  
Import total: 11.722.227 PTA.
  
5. Adjudicació
  
a) Data: 21.02.2000.
  
b) Contractista: Llibreria Códice, SL.
  
c) Nacionalitat: espanyola
  
d) Import d'adjudicació: 45.088.319 PTA.
Diari Oficial de la Generalitat Valenciana


Sumari del DOGV 3720, del 30-03-2000 (2000/2442)

Informació publica de l'oferta d'ocupació pública per a l'any 2000.
-------------------------------------------------------------------

### Dades del document

Número de DOGV
:   3720

Data del DOGV
:   30-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2442


Data del document
:   22-03-2000

Organisme emissor
:   Ajuntament de Castelló de Rugat

Tipus de document
:   Convocatòria

Descriptors 

:   * Castelló de Rugat
    * oferta d'ocupació
    * policia
    * administració local

Informació publica de l'oferta d'ocupació pública per a l'any 2000. [2000/M2442]
  
L'alcalde, mitjançant el Decret del dia 15 de febrer de 2000, disposa el següent:
  
Primer
  
Aprovar l'oferta pública d'ocupació de l'any 2000 comprensiva dels següents llocs de treball:
  
Funcionaris de carrera
  
Grup d'acord amb l'article 25 de la Llei 30/1984: C
  
Classificació: escala d'administració especial, subescala de serveis especials, classe de policia local
  
Número de vacants: una
  
Grup de titulació: C
  
Denominació: agent del cos de la policia local
  
Dedicació: 100%
  
Segon
  
Que es publique aquesta resolució als efectes oportuns.
  
Cosa que es fa pública d'acord amb el que estableix l'article 91 de la Llei 7/1985, de 2 d'abril, Reguladora de les Bases de Règim Local, article 18 de la Llei 30/1984, de 2 d'agost, i 22 de la Llei de la Funció Pública Valenciana.